b'\n_START_ARTICLE_\nMy Coffee Prince\n_START_SECTION_\nSinopsis\n_START_PARAGRAPH_\nMenceritakan kisah Dani, seorang gadis yang sering disalah anggap sebagai lelaki. Dani tinggal bersama ibunya Zahara dan adiknya Ira. Manakala Raikal, seorang ahli perniagaan muda tidak mengetahui Dani sebenarnya seorang gadis, lalu menawarkan pekerjaan kepadanya di kafe yang hanya dikhususkan untuk pekerja lelaki. Dani yang perlu bekerja keras untuk menyara keluarganya menerima tawaran tersebut._NEWLINE_Sejak Dani mula bekerja di kafe itu, Raikal secara tidak sengaja telah jatuh hati kepada Dani. Perasaan ini menyebabkan Raikal mula meragui seksualiti dirinya kerana di matanya, Dani ialah seorang lelaki. Sementara itu, Dani juga telah mula menyukai Raikal, namun tidak mahu mendedahkan bahawa dirinya ialah seorang gadis kerana beliau takut kehilangan pekerjaan.\n_START_SECTION_\nGambaran keseluruhan\n_START_PARAGRAPH_\nThe 1st Shop of Coffee Prince (Hangul: \xec\xbb\xa4\xed\x94\xbc\xed\x94\x84\xeb\xa6\xb0\xec\x8a\xa4 1\xed\x98\xb8\xec\xa0\x90) juga dikenali sebagai Coffee Prince ialah sebuah drama Korea 2007 lakonan Yoon Eun-hye, Gong Yoo, Lee Sun-kyun dan Chae Jung-an. Ia berdasarkan dari novel Lee Sun-mi dengan tajuk yang sama. Ia pada asalnya disiarkan di Korea Selatan oleh MBC pada 2 Julai 2007 dan dimuktamadkan pada 28 Ogos 2007. Ia menjadi salah satu siri paling popular di Korea pada tahun itu, meraih penarafan yang tinggi dan memenangi beberapa anugerah, termasuk Drama TV Terbaik di Anugerah Penerbit Korea ke-20; Pelakon TV Terbaik dan Pengarah TV Terbaik Terbaik di Anugerah Kesenian Baeksang ke-44 untuk Yoon Eun-hye dan Lee Yoon-jung; Kecemerlangan dalam Lakonan dan Anugerah Kecemerlangan dalam Lakonan untuk Yoon Eun-hye dan Gong Yoo, dan Anugerah PD untuk Kim Chang-wan di Anugerah Drama MBC 2007._NEWLINE_Di Malaysia, siri ini disiarkan pada 2010 di Animax Asia dengan alih suara Bahasa Melayu dan sari kata Bahasa Inggeris.\n_START_SECTION_\nPenggambaran\n_START_PARAGRAPH_\nPenggambaran My Coffee Prince dibuat menggunakan kamera resolusi 4K (ultra high definition) dengan nisbah aspek 22:9. Ketepuan warna yang rendah telah digunakan untuk memberikan kesan yang berbeza dari drama-drama yang lain.'